ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 198.60 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 198.60 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.32 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851106
இளைஞர் நலன் மற்றும் விளையாட்டு அமைச்சகம்
கால்பந்து போட்டிகளில் இந்திய கிளப் அணிகள் விளையாட அனுமதிக்குமாறு சர்வதேச கால்பந்து சம்மேளனத்துக்கு மத்திய விளையாட்டு அமைச்சகம் கோரிக்கை
கால்பந்து போட்டிகளில் இந்தியாவைச் சேர்ந்த ஸ்ரீகோகுலம் கேரளா எப்சி, ஏடிகே மோகன் பஹான் ஆகிய இந்திய கிளப் அணிகளை ஏற்கனவே திட்டமிட்ட போட்டிகளில் பங்கேற்க அனுமதிக்க வேண்டும் என மத்திய இளைஞர் நலன் மற்றும் விளையாட்டு அமைச்சகம் சர்வதேச கால்பந்து கூட்டமைப்பு , ஆசிய கால்பந்து சம்மேளனம் ஆகியவற்றுக்கு வேண்டுகோள் விடுத்துள்ளது.
அகில இந்திய கால்பந்து சம்மேளனத்தை, சர்வதேச கால்பந்து கூட்டமைப்பு இடைநீக்கம் செய்வதற்கு முன்னதாக ஸ்ரீகோகுலம் கேரளா எப்சி அணி உஸ்பெகிஸ்தான் சென்றடைந்துள்ளது. ஈரானைச் சேர்ந்த ஒரு அணியுடனும், மற்றொரு அணியுடனும் வரும் 23, 26 ஆகிய தேதிகளில் விளையாடவுள்ளது. இதே போல ஏடிகே மோகன் பஹான் அணி செப்டம்பர் 7-ந் தேதி பஹ்ரைனில் ஆசிய கால்பந்து சம்மேளன போட்டியில் விளையாடவுள்ளது.
இந்த விவரத்தை சுட்டிக்காட்டி, இந்த அணிகள் ஏற்கனவே திட்டமிட்ட விளையாட அனுமதிக்க வேண்டும் என்று மத்திய விளையாட்டு அமைச்சகம் சர்வதேச கால்பந்து கூட்டமைப்பு மற்றும் ஆசிய கால்பந்து சம்மேளனத்துக்கு கடிதம் அனுப்பியுள்ளது.
மேலும் உஸ்பெகிஸ்தானில் உள்ள இந்திய தூதரகத்தை தொடர்பு கொண்டு இந்திய அணிக்கு இயன்ற அனைத்து உதவிகளையும் செய்யுமாறு விளையாட்டு அமைச்சகம் கேட்டுக் கொண்டுள்ளது.
ஊரக வளர்ச்சி அமைச்சகம்
தேசிய ஊரக வேலை உறுதித்திட்டம் செயல்படுத்தப்படுவதை ஊடகங்கள் சில தவறாக சித்தரித்திருப்பது தொடர்பாக மத்திய ஊரக வளர்ச்சி அமைச்சகத்தின் விளக்கங்கள்
அசிம் பிரேம்ஜி பல்கலைக்கழகம், சிவில் சமூக அமைப்புகளின் தேசிய கூட்டமைப்பு, ஒருங்கிணைந்த ஆராய்ச்சி மற்றும் பரவலாக்குதல் ஆகியவற்றால் 13 அக்டோபர், 2022 அன்று ஓர் அறிக்கை வெளியிடப்பட்டது, இதையொட்டி 14 அக்டோபர் 2022 அன்று செய்தித்தாள்களில் பல செய்திகள் வெளியிடப்பட்டன.ஆனால் அந்த அறிக்கை பொதுதளத்தில் கிடைக்கவில்லை.
கொவிட் காலத்தில் ஏழைக் குடும்பங்களை நிலைக்கச்செய்து ஆதரிப்பதில் மகாத்மா காந்தி தேசிய ஊரக வேலை உறுதித்திட்டம் ஆற்றிய முக்கியப் பங்கை பெரும்பாலான அறிக்கைகள் பாராட்டியுள்ளன. இருப்பினும், சில அறிக்கைகள் இத்திட்டத்தின் தன்மையைப் பாராட்டத் தவறிவிட்டன, இதன் விளைவாக அதைச் செயல்படுத்துவதில் தவறான சித்தரிப்பு ஏற்பட்டுள்ளது.
மகாத்மா காந்தி தேசிய ஊரக வேலை உறுதித்திட்ட அட்டை வைத்திருப்பவர்களில் 39% பேருக்கு 2020-21ல் ஒரு நாள் வேலை கிடைக்கவில்லை என்று பல அறிக்கைகள் கூறுகின்றன. மகாத்மா காந்தி தேசிய ஊரக வேலை உறுதித் திட்டம் ஒரு கோரிக்கை மூலம் செயல்படுத்தப்படும் திட்டம் என்பதை எடுத்துரைப்பது அவசியமாகும். பதிவு செய்யப்பட்ட அனைத்து குடும்பங்களும் வேலை கோரியதாகக் கருதிக்கொள்வது சரியாக இருக்காது. மகாத்மா காந்தி தேசிய ஊரக வேலை உறுதிச் சட்டம் கிராமப்புறங்களில் உள்ள ஒரு குடும்பம் கேட்டுக்கொள்வதற்கேற்ப குறைந்தபட்சம் 100 நாட்கள் கூலி வேலைக்கான உத்தரவாதத்தையே வழங்குகிறது.
இந்தத் திட்டத்தை முறையாக செயல்படுத்த, ஊதியம் மற்றும் பொருள்கள் வழங்குவதற்கான நிதியை வெளியிட மத்திய அரசு உறுதிபூண்டுள்ளது. இந்த சட்டத்தின் விதிகள் மற்றும் வழிகாட்டுதல்கள் மத்திய அரசைப் போலவே மாநில அரசுகளுக்கும் பொருந்தும்.
குடியரசுத் துணைத் தலைவர் செயலகம்
விவசாயிகளுக்கு வருமான பாதுகாப்பை உறுதி செய்வதற்காக ஊரக பொருளாதாரத்தை நோக்கிய ஒருங்கிணைந்த அணுகுமுறையை மேம்படுத்துமாறு குடியரசு துணைத் தலைவர் வலியுறுத்தல்
விவசாயிகளுக்கு வருமான பாதுகாப்பை உறுதி செய்வதற்காக ஊரக பொருளாதாரத்தை நோக்கிய ஒருங்கிணைந்த அணுகுமுறையை மேம்படுத்துமாறு குடியரசு துணைத் தலைவர் திரு எம் வெங்கையா நாயுடு கேட்டுக்கொண்டுள்ளார்.
கொவிட்-19 பெருந்தொற்று போன்ற சவாலான தருணங்களில் நாட்டிற்கு துணையாக இருந்த விவசாயிகளைப் பாராட்டிய அவர், ஊரகப் பொருளாதாரத்தின் ஒட்டுமொத்த மேம்பாடு மற்றும் ஊரக சமுதாயத்தின் நல்வாழ்வே நமது நோக்கமாக இருக்க வேண்டும் என்று வலியுறுத்தினார்.
குருகிராமில் உள்ள ஹரியானா வரலாறு மற்றும் கலாச்சார அகாடமியின் “சர் சோட்டு ராம்: எழுத்துக்களும் உரைகளும்” என்ற தலைப்பிலான ஐந்து தொகுதிகளை இன்று வெளியிட்டுப் பேசிய குடியரசு துணைத் தலைவர், வேளாண்மையை நிலையானதாகவும், லாபகரமானதாகவும், மாற்றுவதற்கு சிறந்த நடைமுறைகள் மற்றும் நவீனமயமாக்கலின் அவசியத்தை எடுத்துரைத்தார். ‘கடந்தகால அனுபவங்களின் அடிப்படையில், நமது வேளாண்மை மற்றும் ஊரக மேம்பாட்டு உத்திகளை ஆய்வு செய்து, புதுப்பிப்பதுடன், தற்சார்பு இந்தியாவை உருவாக்கும் நமது முயற்சிகளின் ஒரு பகுதியாக, புதிய தொழில்நுட்பங்களையும் அறிமுகப்படுத்த வேண்டும்’, என்று அவர் கூறினார்.
விவசாயத்தை நமது அடிப்படை கலாச்சாரம் என்று குறிப்பிட்ட அவர், நம் கிராமங்கள், உணவு தானியங்களை மட்டும் உற்பத்தி செய்யாமல், நமது மாண்புகள் மற்றும் பாரம்பரியங்களையும் நம்மிடையே புகுத்துகின்றன என்று தெரிவித்தார். இந்திய பொருளாதாரத்தின் முதுகெலும்பாக விவசாயம் திகழ்வதாகவும், நம் கிராமங்கள் தொடர்ந்து வளர்ச்சி அடையாமல், பின்தங்கி இருந்தால், நாடு வளர்ச்சி அடைய முடியாது என்றும் அவர் கூறினார்.
ஒட்டுமொத்த வேளாண் சங்கிலியும் லாபகரமான மதிப்புக்கூட்டலுக்கான ஏராளமான வாய்ப்புகளை அளிப்பதாக சுட்டிக்காட்டிய குடியரசு துணைத் தலைவர், ஊரகப் பொருளாதாரத்தின் இந்த மறைந்திருக்கும் சாத்தியக்கூறுகளை வெளிக்கொணர வேண்டும் என அழைப்பு விடுத்தார். ஊரகப் பகுதிகளின் வாழ்க்கைத் தரத்தை மேம்படுத்துவதே சர் சோட்டு ராம் போன்ற புரட்சியாளர்களுக்கு நாம் செய்யும் உண்மையான மரியாதை என்று அவர் குறிப்பிட்டார்.
நாட்டின் பிரிவினையை சர் சோட்டு ராம் கடுமையாக எதிர்த்ததை நினைவு கூர்ந்த திரு வெங்கையா நாயுடு, ஒன்றிணைந்த மற்றும் வலுவான இந்தியா குறித்துக் கனவு கண்ட உண்மையான தேசியவாதி, அவர் என்று தெரிவித்தார். சர் சோட்டு ராம் மறுமலர்ச்சிக்கு வித்திட்டவர் என்று கூறிய அவர், அரசியல், சமூகம் மற்றும் ஊரகப் பொருளாதாரத்தில் புதிய எண்ணங்களை அவர் அறிமுகப்படுத்தியதாகத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756246
-----
(Visitor Counter : 165
மனித வள மேம்பாட்டு அமைச்சகம்
புதுதில்லியில் பழங்குடியினர் அதிகாரம் அளித்தல் தொடர்பாக ஊடகவியலாளர்களுடன் திரு தர்மேந்திர பிரதான் உரையாடினார்
நாட்டில் பழங்குடியினர் அதிகாரம் பெறும் வகையிலும்,அவர்களின் வாழ்வாதாரம் உயரும் வகையிலும், மத்திய அரசு பல்வேறு நடவடிக்கைகளை மேற்கொண்டு வருவதாக மத்திய அமைச்சர் திரு தர்மேந்திர பிரதான் தெரிவித்துள்ளார். இது குறித்து புதுதில்லியில் செய்தியாளர்களிடம் பேசிய அவர், பழ ங்குடியினர் நலனுக்கான நிதி 2014-15 ஆம் ஆண்டு ரூ.19,437 கோடி ஒதுக்கப்பட்ட நிலையில், 2022-23ஆம் ஆண்டில் ரூ.87,585 கோடியாக அதிகரிக்கப்பட்டதாக கூறினார். பழங்குடியினர் நலத்துறை அமைச்சகத்துக்கான நிதி 2014-15ஆம் ஆண்டில் ரூ.3,832 கோடி ஒதுக்கப்பட்ட நிலையில், 2022-23ஆம் ஆண்டு ரூ.8,407 கோடியாக அதிகரிக்கப்பட்டது என்று தெரிவித்தார்.
கல்வி குறித்து பேசிய அவர், உள்ளூர் மொழி மற்றும் தாய்மொழியில் கல்வி என்பது தேசிய கல்விக் கொள்கை 2020-ன் முக்கிய நோக்கம் என்றும் இதனால், பழங்குடியின மக்கள் பயனடைவார்கள் என்றும் கூறினார். பழங்குடியினருக்கான ஏகலைவ மாதிரி உண்டு,உறைவிட பள்ளிகளில் 1 லட்சத்துக்கும் மேற்பட்ட மாணவர்கள் பதிவு செய்துள்ளதாக குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1885480
மனித வள மேம்பாட்டு அமைச்சகம்
மத்திய கல்வி அமைச்சர் மற்றும் மத்திய பெட்ரோலியம் , இயற்கை வாயு, உருக்குத் துறை அமைச்சர் இணைந்து ஒடிசா மத்தியப் பல்கலைக்கழகத்தின் மூன்று நிரந்தரக் கட்டடங்களுக்கு அடிக்கல் நாட்டினர்
ஒடிசா மத்தியப் பல்கலைக்கழகத்தின் 12-வது நிறுவன தினம் இன்று மெய்நிகர் நிகழ்வில் கொண்டாடப்பட்டது. இந்த நிகழ்ச்சியில், மூன்று நிரந்தரக் கட்டடங்களுக்கான அடிக்கல்லை, மத்திய கல்வி அமைச்சர் திரு. ரமேஷ் பொக்ரியால் ‘நிஷாங்க்’ , மத்திய பெட்ரோலியம், இயற்கை வாயு, உருக்குத் துறை அமைச்சர் திரு. தர்மேந்திர பிரதான் ஆகியோர் இணைந்து நாட்டினர்.
திரு. பொக்ரியால் தமது உரையில், சில ஆண்டுகளிலேயே ,இந்தியாவின் பிரபலமான பல்கலைக்கழகங்களில் ஒன்றாக உருவெடுத்துள்ள மத்தியப் பல்கலைக் கழகத்தைப் பாராட்டினார். கோவிட்-19 நோய்த்தொற்றுக் காலத்திலும், மன உளைச்சலில் சிக்கி தவித்த ஏராளமான மாணவர்களுக்கு கலந்துரையாடல் மூலம் உதவும் பரோசா திட்டத்தை தொடங்கியதற்காக ஒடிசா மத்தியப் பல்கலைக்கழகத்தின் முயற்சிகளை அவர் பாராட்டினார். வீடு சார்ந்த திறந்த புத்தகத் தேர்வு முறையை வெற்றிகரமாக நடத்திய பல்கலைக்கழகத்திற்கு அவர் வாழ்த்து தெரிவித்தார்.
திரு. தர்மேந்திர பிரதான் தமது உரையில், சமுதாயத்தின் மேம்பாட்டுக்கு உதவக்கூடிய, மத்திய அரசின் பல்வேறு திட்டங்கள் பற்றி விளக்கினார். ஒடிசா மத்திய பல்கலைக்கழகம், தெற்கு ஒடிசாவின் முக்கிய கல்வி நிறுவனமாக திகழ்கிறது என்றும், இந்தப் பகுதியில் கல்வி மேம்பாட்டிற்கு திருப்திகரமான பணியை அது செய்து வருகிறது என்றும் அவர் கூறினார். இருப்பினும், மேலும் பெரிய உச்சங்களை எட்ட, மேலும் அதிகமான கூட்டு முயற்சிகளில் ஈடுபடுவது அவசியம் என அவர் வலியுறுத்தினார்.
(Visitor Counter : 99
புதிய மற்றும் புதுப்பிக்கத்தக்க எரிசக்தி அமைச்சகம்
சூரிய தகடுகளை உள்ளூரில் தயாரிப்பதை ஊக்குவிக்க நடவடிக்கைகள்
சூரிய சக்தி மின்சாரத்தைத் தயாரிக்கப் பயன்படும் தகடுகளை உள்ளூரிலேயே தயாரிக்க பல்வேறு நடவடிக்கைகளை மத்திய அரசு எடுத்துள்ளது.
மாற்றியமைக்கப்பட்ட சிறப்பு ஊக்குவிப்புத் திட்டம், உற்பத்தி சார்ந்த ஊக்குவிப்புத் திட்டம், மேக் இன் இந்தியாவுக்கு முன்னுரிமை அளிக்கும் திட்டம், உள்நாட்டுத் தேவை, சூரிய சக்தி, மின்ஊக்கிகள் இறக்குமதிக்கு அடிப்படை சுங்கவரி விதித்தல், சுங்கவரி சலுகைத் திட்டம் போன்ற நடவடிக்கைகளை மத்திய அரசு எடுத்துவருவதாக மத்திய எரிசக்தி, புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், மக்களவையில் எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779724
-----
(Visitor Counter : 116
பிரதமர் அலுவலகம்
இரண்டாவது உலகளாவிய கொவிட் காணொலி உச்சிமாநாட்டில் பிரதமர் பங்கேற்பு
அமெரிக்க அதிபர் ஜோசப் ஆர் பைடனின் அழைப்பை ஏற்று, இரண்டாவது உலகளாவிய கொவிட் காணொலி உச்சிமாநாட்டில் பிரதமர் திரு நரேந்திர மோடி இன்று கலந்து கொண்டார். ‘பெருந்தொற்று சோர்வைத் தடுப்பது மற்றும் தயார்நிலைக்கு முன்னுரிமை அளித்தல்’ என்ற கருப்பொருளில் உச்சிமாநாட்டின் துவக்க அமர்வில் பிரதமர் உரையாற்றினார்.
பெருந்தொற்றைக் கட்டுப்படுத்த மக்களை மையமாகக் கொண்ட உத்தியை இந்தியா பின்பற்றியதை சுட்டிக்காட்டிய பிரதமர், இதுவரை இல்லாத வகையில் இந்த ஆண்டு நிதிநிலை அறிக்கையில் சுகாதாரத் துறைக்கு அதிக நிதி ஒதுக்கி உள்ளதாகவும் கூறினார். உலகின் மாபெரும் தடுப்பூசித் திட்டத்தை இந்தியா செயல்படுத்துவதாகவும், சுமார் 90% முதிர் அகவையினர் மற்றும் 50 மில்லியன் குழந்தைகளுக்கு தடுப்பூசி செலுத்தப்பட்டிருப்பதாகவும் பிரதமர் குறிப்பிட்டார்.
சர்வதேச சமூகத்தின் பொறுப்புள்ள உறுப்பினராக குறைந்த விலையில் உள்நாட்டில் தயாரிக்கப்பட்ட கொவிட் தடுப்பிற்கான தொழில்நுட்பங்கள், தடுப்பூசிகள் மற்றும் சிகிச்சைகளை இதர நாடுகளுடன் இந்தியா தொடர்ந்து பகிர்ந்து கொள்ளும் என்று பிரதமர் கூறினார். இந்தியா தனது மரபணு கண்காணிப்பு கூட்டமைப்பை விரிவுபடுத்தும் முயற்சியில் ஈடுபட்டுள்ளது. பாரம்பரிய மருத்துவமுறைகளை அதிக அளவில் இந்தியா பயன்படுத்தியுள்ளதுடன், இந்த மருத்துவ அறிவை உலக நாடுகளுக்கு கிடைக்கச் செய்வதற்காக பாரம்பரிய மருத்துவத்திற்கான உலக சுகாதார அமைப்பு மையத்தை இந்தியாவில் தொடங்குவதற்கு அடிக்கல் நாட்டப்பட்டுள்ளது.
உலகளாவிய சுகாதார பாதுகாப்பு கட்டமைப்பை வலிமையான மற்றும் நெகிழ்திறன் வாய்ந்ததாக உருவாக்குவதற்கு உலக சுகாதார அமைப்பை வலுப்படுத்தவும், சீர்திருத்தவும் பிரதமர் அழைப்பு விடுத்தார்.
காரிகோம்  இன் தலைவராக பெலிஸ் மாநில/அரசுத் தலைவர்கள், ஆப்பிரிக்க ஒன்றியத்தின் தலைவராக செனேகல், ஜி20 இன் தலைவராக இந்தோனேசியா, ஜி7 தலைவராக ஜெர்மனி ஆகிய நிகழ்ச்சியின் இணை ஏற்பாட்டாளர்கள் இதில் கலந்து கொண்டனர். ஐக்கிய நாடுகள் சபையின் பொதுச்செயலாளர், உலக சுகாதார அமைப்பின் தலைமை இயக்குநர் மற்றும் முக்கிய பிரமுகர்களும் பங்கேற்றனர்.
செப்டம்பர் 22, 2021 அன்று அதிபர் பைடனால் நடத்தப்பட்ட முதலாவது உலகளாவிய கொவிட் காணொலி உச்சிமாநாட்டிலும் பிரதமர் கலந்து கொண்டிருந்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மாலத்தீவைச் சேர்ந்த 26 வது தொகுதி குடிமைப் பணியாளர்களுக்கான பயிற்சியை என்.சி.ஜி.ஜி நிறைவு செய்தது
வெளியுறவு அமைச்சகத்துடன்  இணைந்து சிறந்த நிர்வாகத்திற்கான தேசிய மையம்  ஏற்பாடு செய்த மாலத்தீவின் குடிமைப் பணியாளர்களுக்கான 2 வார திறன் மேம்பாட்டு திட்டம்  2023 ஆகஸ்ட் 4 ஆம் தேதி புதுதில்லியில் நிறைவடைந்தது. 2024 ஆம் ஆண்டிற்குள் பொது நிர்வாகம் மற்றும் நிர்வாகத் துறையில் 1,000 குடிமைப் பணியாளர்களின் திறன்கள் மற்றும் திறன்களை மேம்படுத்த மாலத்தீவு அரசுடன் என்.சி.ஜி.ஜி புரிந்துணர்வு ஒப்பந்தத்தில் கையெழுத்திட்டுள்ளது. இந்த ஒப்பந்தத்தின் ஒரு பகுதியாக, என்.சி.ஜி.ஜி ஏற்கனவே மாலத்தீவைச் சேர்ந்த 818 அதிகாரிகளுக்கு பயிற்சி அளித்துள்ளது, இதில் அமைச்சகங்களுக்கான நியமனக் குழுவின்  29 அதிகாரிகளும் அடங்குவர்.
என்.சி.ஜி.ஜியின் முயற்சிகள் பிரதமர் நரேந்திர மோடியின் "குறைந்தபட்ச அரசு, அதிக நிர்வாகம்" என்ற நிர்வாக மந்திரத்துடன் இணைந்துள்ளன. மேலும் வளர்ச்சி உத்திகளை வடிவமைப்பதிலும் பொதுக் கொள்கைகளை செயல்படுத்துவதிலும் குடிமக்களை முன்னணியில் வைத்திருக்கிறது. இந்தப் பின்னணியில்தான் இந்தத் திட்டங்கள் குடிமக்களை மையமாகக் கொண்ட ஆளுமையின் கொள்கைகளை வலுப்படுத்துகின்றன மற்றும் அறிவு, தகவல் மற்றும் கண்டுபிடிப்புகளின் பரிமாற்றத்தை ஊக்குவிக்கின்றன மற்றும் சிறந்த நடைமுறைகள் மற்றும் டிஜிட்டல் ஆளுமையைப் பின்பற்றுவதை ஊக்குவிக்கின்றன. இது இருதரப்பு உறவுகளை வலுப்படுத்தவும், அண்டை நாடுகளுடன் பிராந்திய ஒத்துழைப்பை வளர்க்கவும் ஒரு முயற்சியாகும்.
நிறைவு விழாவிற்கு சிறந்த நிர்வாகத்திற்கான தேசிய மையத்தின் தலைமை இயக்குனர் திரு. வி.ஸ்ரீனிவாஸ் தலைமை தாங்கினார். நிகழ்ச்சியில் கலந்து கொண்ட அதிகாரிகள் தங்களுக்கு கிடைத்த வாய்ப்பை முழுமையாகப் பயன்படுத்திக் கொள்ளுமாறும், கேட்டுக்கொண்டார்.
இவ்விழாவில் பேசிய மாலத்தீவு தூதர் திரு இப்ராஹிம் ஷாஹீப், தமது நாட்டு அதிகாரிகளின் திறனை வளர்ப்பதற்கு வழங்கிய ஆதரவுக்கு இந்திய அரசுக்கு நன்றி தெரிவித்தார், மேலும் மாலத்தீவைச் சேர்ந்த அதிகாரிகளின் திறமையான மற்றும் சுறுசுறுப்பான பங்கேற்பைப் பாராட்டினார்.
மின்னணு மற்றும் தகவல் தொழில்நுட்பம்
தகவல் தொழில்நுட்ப சட்டத்திருத்தத்திற்காக துறை சார்ந்த வல்லுநர்கள் மற்றும் பொதுமக்களின் கருத்துக்களைக் கேட்க மத்திய அரசு முடிவு
தகவல் தொழில்நுட்ப சட்டத்திருத்தத்திற்காக துறை சார்ந்த வல்லுநர்கள் மற்றும் பொதுமக்களின் கருத்துக்களைக் கேட்க மத்திய அரசு முடிவு செய்துள்ளது என்று மத்திய மின்னணு மற்றும் தகவல் தொழில்நுட்பத்துறை அமைச்சகம் தெரிவித்துள்ளது. மேலும் பல்வேறு சமூக ஊடகத் தளங்களில் உண்மைக்கு புறம்பான தவறான செய்திகள் பரப்பப்படுவதைத் தடுக்கும் நோக்கில், மத்திய அரசு நடவடிக்கை மேற்கொண்டு வருகிறது என்று தெரிவிக்கப்பட்டுள்ளது.
இந்தச் சட்டத்திருத்தம் அமலாக்கம் செய்யப்படும் போது தவறான, உண்மைக்கு புறம்பான செய்திகளை பதிவேற்றவோ, வெளியிடவோ, பரப்பவோ, பகிரவோ முடியாது. மேலும், பத்திரிகை தகவல் அலுவலகத்தின் உண்மை கண்டறியும் குழு மூலம் தக்க நடவடிக்கைகள் மேற்கொள்ளப்படும்.
மத்திய அமைச்சரவை
நவீன காந்தவியல் மற்றும் இடவியல் தொடர்பாக கொல்கத்தாவில் உள்ள அடிப்படை அறிவியலுக்கான எஸ் என் போஸ் தேசிய மையத்திற்கும், ஜெர்மனி நிறுவனத்திற்கும் இடையே கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
நவீன காந்தவியல் மற்றும் இடவியல் தொடர்பாக கொல்கத்தாவில் உள்ள அடிப்படை அறிவியலுக்கான எஸ் என் போஸ் தேசிய மையத்திற்கும், ஜெர்மனி நிறுவனத்திற்கும் இடையே கையெழுத்தான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
காந்தவியல் மற்றும் இடவியலில் நவீன ஞானத்தைப் பெறும் வாய்ப்புகளை வழங்குவதில், இந்திய – ஜெர்மன் இடையே ஒத்துழைப்பை அதிகரிப்பது இந்த கூட்டு முயற்சி இலக்காகும். ஒருங்கிணைந்து ஆய்வு செய்வதற்கு அனுபவ மற்றும் கணக்கீட்டு தரவுகள் பகிர்வு, தொழில்நுட்ப மற்றும் தொழில்முறை சார்ந்த ஆதரவு பரிமற்றம், பேராசிரியர்கள் மற்றும் ஆய்வாளர்கள் பரிமாற்றம் உள்ளிட்ட விஷயங்களில் ஒத்துழைப்புக்கும் இது உதவி செய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832167
தகவல் மற்றும் ஒலிபரப்பு அமைச்சகம்
அசாம் மாநிலம் சொந்தமாக 24/7 தூர்தர்ஷன் சேனலைப் பெறுகிறது
மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் அசாம் மாநிலத்திற்கான 24 மணி நேர பிரத்யேக சேனலான தூர்தர்ஷன் அசாம் என்பதை இன்று புதுதில்லியில் இருந்து காணொளிக் காட்சி மூலம் தொடங்கி வைத்தார். அந்தத் தருணத்தில் பேசிய அமைச்சர் “இந்த அலைவரிசை அசாம் மக்களுக்கான பரிசு. அசாம் மக்கள் தொகையின் அனைத்து பிரிவினர்களுக்கும் இந்த அலைவரிசை சேவையாற்றுவதோடு இது மிகவும் பிரபலமடையும்” என்று தெரிவித்தார்.
அனைத்து மாநிலங்களும் தங்களுக்கென சொந்தமாக தூர்தர்ஷன் அலைவரிசையை வைத்திருப்பது முக்கியமானது என்று அமைச்சர் குறிப்பிட்டார். டிடி இலவச டிஷ்ஷில் இதர மாநிலங்களின் சேனல்கள் கிடைக்கின்றன. தூர்தர்ஷனின் 6 தேசிய அலைவரிசைகளில் ஒலிபரப்பாகும் நிகழ்ச்சிகளை அமைச்சர் பாராட்டினார். வடகிழக்குப் பகுதியை இந்தியாவின் வளர்ச்சி மையமாக மாற்ற வேண்டும் என்ற பிரதம மந்திரி திரு. நரேந்திர மோடியின் தொலைநோக்குப் பார்வையை வலியுறுத்திப் பேசிய திரு.ஜவடேகர் இந்தப் பிராந்தியம் அளப்பரிய இயற்கை மற்றும் மனித மூலவளங்களைக் கொண்டுள்ளது என்றும், இணைப்பு வசதி படிப்படியாக மேம்பட்டு வருகிறது என்றும் தெரிவித்தார். இந்தப் பகுதி குறித்து இதற்கு முன்னர் யாரும் கவனம் செலுத்தாமல் இருந்த நிலையில் தற்போதைய அரசானது வடகிழக்குப் பிராந்தியத்தில் கூடுதல் கவனம் செலுத்துவதன் ஒரு பகுதியாக அசாமில் இந்த தூர்தர்ஷன் அலைவரிசை தொடங்கப்படுகிறது என்று அவர் மேலும் தெரிவித்தார்.
அசாம் முதலமைச்சர் திரு சர்பானந்தா சோனாவால் அசாமில் இருந்தவாறே இந்த நிகழ்ச்சியில் கலந்து கொண்டார்.
புதுதில்லியில் உள்ள தூர்தர்ஷன் கேந்திராவில் தகவல் ஒலிபரப்பு அமைச்சகச் செயலாளர் திரு அமித் கரே கலந்து கொண்டார். கடந்த ஆண்டு பிரதம மந்திரி டிடி அருண் பிரபா அலைவரிசையைத் தொடங்கி வைத்ததில் இருந்து டிடி வடகிழக்கை அசாமுக்கான பிரத்யேக புதிய சேனலாக மாற்றுவது குறித்து விவாதிக்கப்பட்டு வந்தது என்று அமித் கரே குறிப்பிட்டார்.
(
தொழிலாளர் மற்றும் வேலைவாய்ப்பு அமைச்சகம்
பணியாளர்களுக்கு சிறப்பான மருத்துவ சேவைகளை வழங்குவதற்கான முக்கிய நடவடிக்கைகளை தொழிலாளர் அரசு காப்பீட்டுக் கழகம் எடுத்துள்ளது
மத்திய தொழிலாளர் மற்றும் வேலைவாய்ப்பு இணை அமைச்சர்  திரு சந்தோஷ் குமார் கங்க்வார் தலைமையில் நடைபெற்ற தொழிலாளர் அரசு காப்பீட்டுக் கழகத்தின் 183-வது கூட்டத்தில், பணியாளர்களுக்கு சிறப்பான மருத்துவ சேவைகளை வழங்குவதற்காக பல்வேறு முக்கிய முடிவுகள் எடுக்கப்பட்டன.
மாநில அரசுகள் நிர்பந்தித்தால் தவிர, அனைத்து புதிய மருத்துவமனைகளையும், எதிர்காலத்தில் கட்டப்படும் ஈஎஸ்ஐ மருத்துவமனைகளையும்,
தொழிலாளர் அரசு காப்பீட்டுக் கழகமே நடத்தும் என்று கூட்டத்தில் முடிவெடுக்கப்பட்டது.
பத்து கிலோமீட்டர் சுற்றளவில் தொழிலாளர் அரசு காப்பீட்டுக் கழக மருத்துவமனையோ, சிகிச்சை மையமோ இல்லாத பட்சத்தில், தொழிலாளர் அரசு காப்பீட்டுக் கழகத்தில் பதிவு பெற்ற மருத்துவமனைகளில் நேரடியாக வெளி நோயாளி சேவைகளை பயனாளிகள் பெற்றுக் கொள்ளலாம்.
தில்லி/தேசிய தலைநகரப் பகுதியில் உள்ள தொழிலாளர் அரசு காப்பீட்டுக் கழக மருத்துவமனைகளில் உள்ள சிறப்பு பிரிவுகள் மற்றும் சேவைகள் படிப்படியாக நாடு முழுவதும் நீட்டிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1679180
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தேசிய கட்டட விதிமுறைகள் 2016-ஐ பயன்படுத்துவதற்கான வழிகாட்டி மற்றும் மின்சாதனப் பொருட்களை பொருத்துவதில் உள்ள பாதுகாப்புக் குறித்த கையேட்டை திரு கோயல் வெளியிட்டார்
இந்திய தரநிர்ணய அமைப்பின் 4-வது நிர்வாக குழுக் கூட்டத்தின் போது இந்திய தேசிய கட்டட விதிமுறைகள் 2016-ஐ பயன்படுத்துவதற்கான வழிகாட்டி மற்றும் மின்சாதனப் பொருட்களை பொருத்துவதில் உள்ள பாதுகாப்புக் குறித்த கையேட்டை மத்திய வர்த்தக மற்றும் தொழில்துறை அமைச்சர் திரு பியூஷ் கோயல் வெளியிட்டார். இந்த முக்கிய இரண்டு ஆவணங்களுடன் சொந்த வீடு கட்டுபவர்கள் அல்லது கட்டடதாரர்களிடமிருந்து வீடு வாங்கியவர்களின் உரிமைகள் மற்றும் கடமைகள் குறித்த விழிப்புணர்வுக்கான மூன்று கையேடுகள் வெளியிடப்பட்டது.
மின் உபகரணங்கள் பொருத்தலின்போது உள்ள பாதுகாப்பு முறைகள் குறித்த கையேட்டை இந்திய தரநிர்ணய ஆணையம் மற்றும் இந்திய சர்வதேச பழுதுபார்ப்போர் சங்கம் ஆகியவை இணைந்து எழுதியுள்ளனர். இந்த கையேடு கட்டடங்களின் வயர் இணைப்பு அளிப்பதற்கான தொழில்நுட்ப வழிகாட்டுதல் மற்றும் மின்பாதுகாப்பு குறித்த விழிப்புணர்வை ஏற்படுத்தும்.
இந்த ஆவணங்களை கீழ்கண்ட இணையதளங்கள் வாயிலாக காணலாம் https://www.bis.gov.in/index.php/guide-for-homeowners-and-homebuyers/
https://www.bis.gov.in/wp-content/uploads/2022/08/Booklet-Guide-for-Using-NBC-2016.pdf https://www.bis.gov.in/wp-content/uploads/2022/08/Handbook-_Electrical-safety-
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858722
சுற்றுலா அமைச்சகம்
“நமது தேசத்தைப் பாருங்கள்” என்ற முன்முயற்சியின் கீழ் பாபா சாஹேப் அம்பேத்கர் யாத்திரை சுற்றுலாத் தொகுப்புத் திட்டத்தை ஐஆர்சிடிசி செயல்படுத்துகிறது
இந்திய ரயில்வே உணவு வழங்கல் மற்றும் சுற்றுலாk கழகமான ஐஆர்சிடிசி பாபா சாஹேப் அம்பேத்கர் யாத்திரை சுற்றுலாத் தொகுப்புத் திட்டத்தை செயல்படுத்த உள்ளது. "தேக்கோ அப்னா தேஷ் எனப்படும் நமது தேசத்தைப் பாருங்கள்" என்ற முன்முயற்சியின் கீழ் ஏற்பாடு செய்யப்படும் இந்த சுற்றுலாத் திட்டம் டாக்டர் அம்பேத்கரின் வாழ்க்கையுடன் தொடர்புடைய இடங்களைப் பார்க்கும் வகையில் வடிமைக்கப்படுகிறது.
பாபா சாஹேப் அம்பேத்கர் யாத்திரை என்ற சுற்றுலாத் திட்டத்தின் முதல் பயணம் புதுதில்லியிலிருந்து ஏப்ரல் 2023-ல் தொடங்குகிறது. இந்த சுற்றுலாத் திட்டத்திற்காக ஐஆர்சிடிசி பாரத் கௌரவ் சுற்றுலா ரயில்களை இயக்க உள்ளது. 7 இரவுகள் மற்றும் 8 பகல்களைக் கொண்ட இந்த சுற்றுலாவின் முதல் பயணம் தில்லியில் தொடங்கி முதலாவதாக மத்தியப்பிரதேசத்தின் பாபா சாஹேப் அம்பேத்கர் பிறந்த இடமான டாக்டர் அம்பேத் நகருக்கு  சென்றபின் அங்கிருந்து நாக்பூரில் தீக்ஷா பூமிக்கு செல்லும் வகையில், சுற்றுலாத்திட்டம் வடிவமைக்கப்பட்டுள்ளது. சாஞ்சி, கயா, சாராநாத், ராஜ்கிர், நாலந்தா, உள்ளிட்ட இடங்களுக்கும் செல்லும் வகையில் பயணம் வடிவமைக்கப்பட்டுள்ளது. பின்னர் மீண்டும் சுற்றுலா ரயில் புதுதில்லி திரும்பும். இதில் பங்கேற்கும் சுற்றுலாப் பயணிகள், தில்லி, மதுரா, ஆக்ரா கண்டோன்மென்ட் ஆகிய ரயில் நிலையங்களில் பயணத்தைத் துவங்கி நிறைவு செய்வதற்கு வசதிகள் ஏற்படுத்தித் தரப்படும்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் தங்கக் கடத்தல் முறியடிப்பு, ஒப்பந்த தொழிலாளர்கள் உட்பட ஐந்து பேர் கைது
சென்னை விமான நிலையத்தில் பராமரிப்பு ஒப்பந்த தொழிலாளர்களின் உதவியோடு நடைபெறவிருந்த தங்கக் கடத்தல் முயற்சியை சுங்கத்துறை அதிகாரிகள் முறியடித்துள்ளனர்.
இந்த சம்பவம் தொடர்பாக ஒப்பந்த ஊழியர்கள் உட்பட ஐந்து பேர் கைது செய்யப்பட்டுள்ளனர்.
துபாயில் இருந்து வந்த 6ஈ 8497 விமானத்தில் தங்கம் கடத்தி வரப்படுவதாக வந்த தகவலை அடுத்து, சுங்க அதிகாரிகள் கண்காணிப்பை பலப்படுத்தினர். அப்போது, ஒரு பராமரிப்பு தொழிலாளர் கழிவறைக்குள் சென்று அங்கிருந்த ஒரு குப்பைத் தொட்டியில் இருந்து இரண்டு கருப்பு பொட்டலங்களை எடுப்பதை அதிகாரிகள் கண்டுபிடித்தனர். அந்தப் பொட்டலங்களில் இருந்து 1.81 கிலோ எடையுடைய ரூ 93.2 லட்சம் மதிப்புடைய தங்கப் பசை பறிமுதல் செய்யப்பட்டது. சென்னை விமான நிலையத்தில் பராமரிப்பு பணிகளை மேற்கொள்ளும் சர்வீஸ் மாஸ்டர் கிளீன் லிமிடெட் என்னும் நிறுவனத்தை சேர்ந்தவரான அந்த பணியாளரின் பெயர் ஞானசேகர்  என்பதாகும்.
இந்த பொட்டலங்களை கொண்டு வந்ததாக சந்தேகிக்கப்பட்ட பயணியான திருச்சியை சேர்ந்த ஷேக் உஸ்மான், 35, வெளியே செல்லும் வழியில் இடைமறிக்கப்பட்டார். அவரை அழைத்துச் செல்ல விமான நிலையத்திற்கு வந்திருந்த சையது இப்ராஹீம் ஷா  என்பவரும் பிடிபட்டார். ஞானசேகரிடம் நடத்தப்பட்ட விசாரணையின் பேரில் அவரை இவ்வாறு செய்ய சொன்ன அவரது சக பணியாளரான சங்கர் என்பவரும் இவர்களுக்கு மூளையாக செயல்பட்ட மாஸ்டர் கிளீன் லிமிடெட் நிறுவனத்தின் கண்காணிப்பாளர் குமார் என்பவரும் கைது செய்யப்பட்டனர்.
மற்றுமொரு தங்க கடத்தல் சம்பவத்தில், அபுதாபியில் இருந்து சென்னை வந்த எமிரேட்ஸ் விமானம் ஈ ஓய் 268-ஐ சோதனையிட்ட போது இரண்டு கழிவறைகளில் இருந்து, மூன்று பொட்டலங்களில் ரூ 2.63 கோடி மதிப்புடைய 5.1 கிலோ தங்கம் பறிமுதல் செய்யப்பட்டது.
மொத்தம் ரூ 3.6 கோடி மதிப்புடைய 6.9 கிலோ தங்கம் சுங்க சட்டத்தின் கீழ் பறிமுதல் செய்யப்பட்டது. ஐவர் கைது செய்யப்பட்டனர்.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார ஆணையம் ஆரோக்கிய ஆய்வு கூட்டம் 2023ஐ நடத்துகிறது.
ஆயுஷ்மான் பாரத் பிரதமரின் ஜன் ஆரோக்ய யோஜனாவின் ஐந்து ஆண்டுகள் நிறைவு மற்றும் ஆயுஷ்மான் பாரத் டிஜிட்டல் இயக்கம் இரண்டு ஆண்டுகளைக் கொண்டாட தேசிய சுகாதார ஆணையம், சுகாதார மற்றும் குடும்ப நல அமைச்சகம் ஆகியவை இணைந்து 'ஆரோக்கிய ஆய்வு கூட்டம்' ஏற்பாடு செய்துள்ளன.
புதுதில்லியில் உள்ள விஞ்ஞான் பவனில் இரண்டு நாள் நிகழ்வில்  இரண்டு திட்டங்கள் தொடர்பான சவால்கள், போக்குகள் மற்றும் சிறந்த நடைமுறைகள் குறித்த ஆழமான விவாதங்களைக் கொண்டிருக்கும்.
ஆரோக்ய ஆய்வு கூட்டம் 2023 நிகழ்ச்சியில் மத்திய சுகாதாரம் மற்றும் குடும்ப நலத்துறை அமைச்சரும், மத்திய அரசின் ரசாயனம் மற்றும் உரத்துறை அமைச்சருமான டாக்டர் மன்சுக் மாண்டவியா சிறப்புரையாற்றுகிறார்.
இந்த நிகழ்வில்,, சுகாதாரம் மற்றும் குடும்ப நலத்துறை இணையமைச்சர் பேராசிரியர் எஸ்.பி.சிங் பாகெல், துறையின் செயலாளர் மற்றும் தேசிய சுகாதார ஆணையத்தின்  தலைமை நிர்வாக அதிகாரி  திரு. சுதன்ஷ் பந்த், நிதி ஆயோக் உறுப்பினர் டாக்டர் வி.கே.பால் ஆகியோர் பங்கேற்கின்றனர்.
2018ஆம் ஆண்டு செப்டம்பர் 23ஆம் தேதி தொடங்கப்பட்ட ஆயுஷ்மான் பாரத் பிரதமரின் ஜன் ஆரோக்ய யோஜனா, ஆரோக்கியம், செழிப்பை ஏற்படுத்தியுள்ளது. ரூ.69, 000 கோடி மதிப்பிலான மருத்துவ சேவைகளை 5.5 கோடி பேர் பெற்றுள்ளனர். கோடிக்கணக்கான ஏழை மற்றும் ஒடுக்கப்பட்ட குடும்பங்களுக்கு நல்ல ஆரோக்கியத்தை உறுதி செய்தது.
2021 ஆம் ஆண்டு செப்டம்பர்27ஆம் தேதி தொடங்கப்பட்டஆயுஷ்மான் பாரத் டிஜிட்டல் இயக்கத்தின் மூலம். கடந்த 2 ஆண்டுகளில் 45 கோடிக்கும் அதிகமான ஆயுஷ்மான் பாரத் ஆரோக்கிய கணக்குகள் உருவாக்கப்பட்டுள்ளன. மேலும், 30 கோடிக்கும் அதிகமான சுகாதார பதிவுகள் இந்த கணக்குகளுடன் இணைக்கப்பட்டுள்ளன. சுகாதார விநியோகத்தை வலுப்படுத்த டிஜிட்டல் தொழில்நுட்பங்களைப் பயன்படுத்துவதை இந்த திட்டம் நோக்கமாகக் கொண்டுள்ளது.
இந்த அமர்வுகள் என்.எச்.ஏ சமூக ஊடகங்களில் நேரடி ஒளிபரப்பு செய்யப்படும்: https://www.youtube.com/@AyushmnaNHA/streams
இந்த நிகழ்வின் போது சிறப்பாக செயல்படும் மாநிலங்கள் மற்றும் யூனியன் பிரதேசங்களை என்.எச்.ஏ கௌரவிக்கும்.
ஆரோக்கிய ஆய்வு கூட்டம் 2023 பற்றிய கூடுதல் விவரங்கள் https://abdm.gov.in/arogyamanthan2023 என்ற இணையதளத்தில் புதுப்பிக்கப்படும்.